b'\n_START_ARTICLE_\nRoadblock\n_START_SECTION_\nHahmon tausta\n_START_PARAGRAPH_\nRoadblock syntyi Biloxissa, Mississippiss\xc3\xa4. H\xc3\xa4n ty\xc3\xb6skenteli ulosheitt\xc3\xa4j\xc3\xa4n\xc3\xa4 saadakseen rahaa, jotta p\xc3\xa4\xc3\xa4sisi opiskelemaan ranskalaiseen kokkikouluun Escoffieriin. Roadblock p\xc3\xa4\xc3\xa4tyi lopulta Yhdysvaltain armeijaan t\xc3\xb6ihin, kun h\xc3\xa4nelle vakuutettiin voivansa opetella kokiksi my\xc3\xb6s armeijassa. Roadblock huomasi armeijan ruuan olevan kuitenkin kamalaa ja haki siirtoa jalkav\xc3\xa4keen, jossa h\xc3\xa4n p\xc3\xa4\xc3\xa4si erikoistumaan raskaiden aseiden parissa. Roadblock on sittemmin kantanut mukanaan M2-konekiv\xc3\xa4\xc3\xa4ri\xc3\xa4 G.I. Joen teht\xc3\xa4vien aikana.\n_START_SECTION_\nG.I. Joe\n_START_PARAGRAPH_\nRoadblock esiintyy Heavy Duty nimell\xc3\xa4 IDW Publishingin kustantamassa G.I. Joe -sarjakuvassa. H\xc3\xa4n taistelee alkuper\xc3\xa4isen Heavy Dutyn kotikaupungissa Chicagossa taisteluandroidiarmeijaa, Dreadnokseja ja Cobran sotilaita, vastaan. H\xc3\xa4n haavoittuu taistelun aikana, mutta kykenee jatkamaan ja auttamaan Joen sotilaita.\n_START_SECTION_\nAction Force\n_START_PARAGRAPH_\nKene Holliday \xc3\xa4\xc3\xa4nin\xc3\xa4ytteli Roadblockia vuoden 1985 animaatiosarjassa Action Force._NEWLINE_Roadblock yritt\xc3\xa4\xc3\xa4 est\xc3\xa4\xc3\xa4 yhdess\xc3\xa4 Footloosen ja Airtightin kanssa Crimsonin kaksosten yrityst\xc3\xa4 asentaa j\xc3\xa4ttim\xc3\xa4ist\xc3\xa4 kuutiota. He ep\xc3\xa4onnistuvat teht\xc3\xa4v\xc3\xa4ss\xc3\xa4\xc3\xa4n, mutta saavat kaksosista toisen, Tomaxin, vangikseen ja tuovat h\xc3\xa4net Joen merialukseen. Sittemmin toinen veljeksista onnistuu pelastamaan h\xc3\xa4net. Roadblock auttaa lopulta muita joukkoja kukistamaan Cobra Commanderin ja Crimsonin kaksoset._NEWLINE_Roadblock yritt\xc3\xa4\xc3\xa4 tuhota Recondon ja Blowtorchin kanssa sademets\xc3\xa4ss\xc3\xa4 Destron tukikohtaa, jossa Destro rakentaa ydink\xc3\xa4rki\xc3\xa4. Destro onnistuu kuitenkin pakenemaan vaikka Blowtorch on l\xc3\xa4hell\xc3\xa4 saada h\xc3\xa4net kiinni. Teht\xc3\xa4v\xc3\xa4n j\xc3\xa4lkeen Roadblock l\xc3\xa4htee viett\xc3\xa4m\xc3\xa4\xc3\xa4n lomaa Recondon kanssa ja he k\xc3\xa4yv\xc3\xa4t vierailulla set\xc3\xa4ns\xc3\xa4 ja t\xc3\xa4tins\xc3\xa4 pikaruokalassa. He saavat kuitenkin pian selville pikaruokalan olevan jatkuvan hy\xc3\xb6kk\xc3\xa4yksen kohteena ja alkavat ep\xc3\xa4ill\xc3\xa4, kun motoristijengiksi paljastuvat h\xc3\xa4irik\xc3\xb6t k\xc3\xa4ytt\xc3\xa4v\xc3\xa4t laseraseita. Roadblock saa selville apujoukoiltaan Crimsonin kaksosten olevan asialla ja erityisesti Cobra Commander, joka yritt\xc3\xa4\xc3\xa4 r\xc3\xa4j\xc3\xa4ytt\xc3\xa4\xc3\xa4 jokaisen osavaltion ydink\xc3\xa4rjell\xc3\xa4 mik\xc3\xa4li he eiv\xc3\xa4t vastaisi lunnaisiin. Roadblock onnistuu kuitenkin G.I. Joe joukkojen avustuksella purkamaan jokaisen pommin ja pelastamaan sukulaistensa pikaruokalan.\n_START_SECTION_\nG.I. Joe: Resolute\n_START_PARAGRAPH_\nSteve Blum \xc3\xa4\xc3\xa4nin\xc3\xa4ytteli Roadblockia vuoden 2009 animaatiosarjassa G.I. Joe: Resolute._NEWLINE_Dial-Tonen saatua selville, kuinka Cobra Commander tuhosi Moskovan, Roadblock miettii yhdess\xc3\xa4 Flintin ja Gung-Hon kanssa mit\xc3\xa4 heid\xc3\xa4n pit\xc3\xa4isi tehd\xc3\xa4 seuraavaksi. He my\xc3\xb6s ihmettelev\xc3\xa4t kuinka Cobra pysyi muodostelmassaan, kun heill\xc3\xa4 ei ole k\xc3\xa4yt\xc3\xb6ss\xc3\xa4\xc3\xa4n satelliittia. Dial-Tonen l\xc3\xb6ydetty\xc3\xa4 vastauksen my\xc3\xb6s t\xc3\xa4h\xc3\xa4nkin kysymykseen Flint l\xc3\xa4hett\xc3\xa4\xc3\xa4 kaksi joukkoa eri teht\xc3\xa4vi\xc3\xa4 varten. Roadblockin, Gung-Hon, Beachheadin ja Stalkerin ryhm\xc3\xa4 saa teht\xc3\xa4v\xc3\xa4kseen matkata Alaskaan HAARP laitokseen. Ryhm\xc3\xa4 huomaa Baronessin ja Destron panttivankeina olevia paljon tiedemiehi\xc3\xa4. Gung-Ho p\xc3\xa4\xc3\xa4tt\xc3\xa4\xc3\xa4 tuhota kranaatilla antennilautasen, kun Roadblock yll\xc3\xa4tt\xc3\xa4\xc3\xa4 Cobran sotilaat takaap\xc3\xa4in ampumalla. Kaksikko matkaa laitoksen k\xc3\xa4yt\xc3\xa4v\xc3\xa4lle, jonka kautta he yritt\xc3\xa4v\xc3\xa4t p\xc3\xa4\xc3\xa4st\xc3\xa4 tiedemiesten luo. Destro kuitenkin pys\xc3\xa4ytt\xc3\xa4\xc3\xa4 heid\xc3\xa4n matkansa muovir\xc3\xa4j\xc3\xa4hteell\xc3\xa4 ja Roadblock joutuu per\xc3\xa4\xc3\xa4ntym\xc3\xa4\xc3\xa4n Gung-Hon kanssa. Roadblock ehdottaa aseiden vaihtoa Gung-Hon kanssa ja sy\xc3\xb6ksyv\xc3\xa4t huoneeseen tietokoneiden taakse, josta he ampuvat Baronessia ja Destroa. Ammuntakohtauksen aikana Stalker ilmaantuu ammuskelun keskelle lattialuukun kautta, josta h\xc3\xa4n onnistuu salaa viem\xc3\xa4\xc3\xa4n tiedemiehet turvaan. Gung-Ho huomaa Stalkerin, joka n\xc3\xa4ytt\xc3\xa4\xc3\xa4 panttivankien olevan nyt turvassa. Baroness ja Destro ihmettelev\xc3\xa4t kun ampuminen on loppunut ja kurkistavat suojastaan huomatakseen ett\xc3\xa4 panttivangit ovat karanneet. He eiv\xc3\xa4t my\xc3\xb6sk\xc3\xa4\xc3\xa4n huomaa kun heid\xc3\xa4n p\xc3\xa4\xc3\xa4lleen heitet\xc3\xa4\xc3\xa4n sokaisukranaatti. Saatuaan n\xc3\xa4k\xc3\xb6ns\xc3\xa4 takaisin he huomaavat Roadblockin ja Gung-Hon osoittavan heit\xc3\xa4 aseella.\n_START_SECTION_\nG.I. Joe: Renegades\n_START_PARAGRAPH_\nKevin Michael Richardson \xc3\xa4\xc3\xa4nin\xc3\xa4ytteli Roadblockia vuosina 2010\xe2\x80\x932011 animaatiosarjassa G.I. Joe: Renegades._NEWLINE_Roadblock on sarjassa Joe ryhm\xc3\xa4n yksi kuudesta alkuper\xc3\xa4isj\xc3\xa4senist\xc3\xa4, jotka m\xc3\xa4\xc3\xa4r\xc3\xa4t\xc3\xa4\xc3\xa4n Scarlettin johtamaan tiedusteluteht\xc3\xa4v\xc3\xa4\xc3\xa4n. Teht\xc3\xa4v\xc3\xa4 menee kuitenkin pieleen, kun he saavat huomata tulleensa lavastetuksi. Ryhm\xc3\xa4 p\xc3\xa4\xc3\xa4tt\xc3\xa4\xc3\xa4 kuitenkin saattaa teht\xc3\xa4v\xc3\xa4ns\xc3\xa4 loppuun ja paljastaa Cobra teollisuuden todellisen tarkoituksen ja heid\xc3\xa4n salaper\xc3\xa4isen johtajansa Adam DeCobrayn._NEWLINE_Roadblock on ryhm\xc3\xa4n p\xc3\xa4\xc3\xa4mekaanikko ja tekninen tuki, joka on kannustava ja rauhallinen persoona. Roadblock on usein Tunnel Ratin parina ja h\xc3\xa4nell\xc3\xa4 on serkku nimelt\xc3\xa4 Hershel. Roadblock on erityisen kiintynyt ryhm\xc3\xa4n pakettiautoon, jolle h\xc3\xa4n on antanut lempinimeksi "Coyote". H\xc3\xa4n muun muassa yritt\xc3\xa4\xc3\xa4 pelastaan henkens\xc3\xa4 uhalla pakettiauton uppoamasta mereen. Sarjan aikana k\xc3\xa4y ilmi, ett\xc3\xa4 h\xc3\xa4n pit\xc3\xa4\xc3\xa4 heavy metalista ja muiden sarjojen tavoin h\xc3\xa4n pit\xc3\xa4\xc3\xa4 ruuanlaitosta ja ehdottaa ryhm\xc3\xa4lle voivansa olla heid\xc3\xa4n kokkina teht\xc3\xa4v\xc3\xa4n aikana.\n_START_SECTION_\nAction Force: The Movie\n_START_PARAGRAPH_\nKene Holliday \xc3\xa4\xc3\xa4nin\xc3\xa4ytteli Roadblockia vuoden 1987 animaatioelokuvassa Action Force: The Movie._NEWLINE_Roadblock johtaa omaa Joe ryhm\xc3\xa4\xc3\xa4ns\xc3\xa4 jahtaessaan G.I. Joen tukikohdasta per\xc3\xa4\xc3\xa4ntyneit\xc3\xa4 Cobran sotilaita, jotka ep\xc3\xa4onnistuivat varastamaan energiasiirtimen. Ryhm\xc3\xa4 seuraa Cobria Cobra-La tukikohtaan, jossa heid\xc3\xa4t vangitaan. Nemesis Enforcer sokaisee Roadblockin, joka onnistuu lopulta yksin pakenemaan hitaasti mutatoituvan Cobra Commanderin avulla. H\xc3\xa4n haahuilee pitkin lumihankea Cobra Commanderin kanssa, kunnes G.I. Joen etsint\xc3\xa4joukot l\xc3\xb6yt\xc3\xa4v\xc3\xa4t heid\xc3\xa4t. N\xc3\xa4k\xc3\xb6ns\xc3\xa4 palattua Roadblock johtaa Joen joukot takaisin Cobra-Lanin j\xc3\xa4iseen tukikohtaan.\n_START_SECTION_\nG.I. Joe: Kosto\n_START_PARAGRAPH_\nDwayne Johnson esitti Roadblockia G.I. Joen jatko-osassa G.I. Joe: Kosto._NEWLINE_Roadblock on Duken alip\xc3\xa4\xc3\xa4llikk\xc3\xb6 ja l\xc3\xa4heinen yst\xc3\xa4v\xc3\xa4. H\xc3\xa4n on sotilasarvoltaan v\xc3\xa4\xc3\xa4peli ja my\xc3\xb6hemmin kapteeni. Zartanin m\xc3\xa4\xc3\xa4r\xc3\xa4\xc3\xa4m\xc3\xa4\xc3\xa4n kohtalokkaan ilmahy\xc3\xb6kk\xc3\xa4yksen j\xc3\xa4lkeen Roadblock on yksi harvoista selviytyjist\xc3\xa4. H\xc3\xa4n kasaa eloon j\xc3\xa4\xc3\xa4neist\xc3\xa4 sotilaista (Flint, Lady Jaye, Snake Eyes ja Jinx) oman ryhm\xc3\xa4ns\xc3\xa4 selvitt\xc3\xa4m\xc3\xa4\xc3\xa4n miksi heid\xc3\xa4n tukikohtaan hy\xc3\xb6k\xc3\xa4ttiin. Roadblock saa my\xc3\xb6hemmin selville Cobra rikollisj\xc3\xa4rjest\xc3\xb6n olevan j\xc3\xa4lleen iskun takana, joka on onnistunut saamaan Yhdysvaltain hallituksen heit\xc3\xa4 vastaan.'